
BIROULPERMANENT 

AL

CAMEREI DEPUTATILOR

Vă înaintăm, alăturat, Raportul comun asupra proiectului de Lege pentru modificarea şi completarea Ordonanţei de urgenţă a Guvernului nr.18/2009 privind creşterea performanţei energetice a blocurilor de locuinţe trimis Comisiei juridice, de disciplină şi imunităţi, Comisiei pentru industrii şi servicii şi Comisiei pentru administraţie publică şi amenajarea teritoriului, spre dezbatere în fond, cu adresa nr.P.L.x. 380 din 2 septembrie 2014.
În raport cu obiectul şi conţinutul său,  proiectul de lege face parte din categoria legilor ordinare. 

  PREŞEDINTE,                          PREŞEDINTE,                      VICEPREŞEDINTE, Eugen NICOLICEA                    Iulian IANCU                             Ion CĂLIN

RAPORT  COMUN 
asupra proiectului de Lege pentru modificarea şi completarea Ordonanţei de urgenţă a Guvernului nr.18/2009
 privind creşterea performanţei energetice a blocurilor de locuinţe
În conformitate cu prevederile art.95 din Regulamentul Camerei Deputaţilor, republicat, cu modificările şi completările ulterioare, Comisia juridică, de disciplină şi imunităţi, Comisia pentru industrii şi servicii şi Comisia pentru administraţie publică şi amenajarea teritoriului au fost sesizate spre dezbatere, în fond, cu proiectul de Lege pentru modificarea şi completarea Ordonanţei de urgenţă a Guvernului nr.18/2009 privind creşterea performanţei energetice a blocurilor de locuinţe, trimis cu adresa nr. PLx 380 din 2 septembrie 2014, înregistrat sub nr. 4c-/11/847 din 3 septembrie 2014, respectiv nr.4c-3/265 din 3 septembrie 2014, respectiv nr.4c-6/273/2 septembrie 2014.
În conformitate cu prevederile art.75 din Constituţia României, republicată, şi ale art.92 alin.(9) pct.1 din Regulamentul Camerei Deputaţilor, republicat, cu modificările şi completările ulterioare, Camera Deputaţilor este Camera decizională.

Senatul, în calitate de primă Cameră sesizată, a adoptat proiectul de lege cu amendamente în şedinţa din 24 iunie 2014.
Guvernul, prin punctul de vedre nr.9514/DRP/31.10.2014, susţine adoptarea propunerii legislative sub rezerva însuşirii observaţiilor formulate.


Consiliul Legislativ, cu avizul nr.149/17.02.2014, avizează favorabil propunerea legislativă cu observaţii şi propuneri, preluate în forma adoptată de Senat.



Proiectul de lege are ca obiect reglementarea modificarea şi completarea Ordonanţei de urgenţă a Guvernului nr.18/2009 privind performanţei energetice a blocurilor de locuinţe, cu modificările şi completările ulterioare, în sensul stabilirii lucrărilor de intervenţie pentru creşterea performanţei energetice a blocurilor de locuinţe construite după proiecte elaborate până în anul 1990. 
În conformitate cu prevederile art.61 şi art.63 din Regulamentul Camerei Deputaţilor, republicat, cu modificări şi  completări, Comisiile au examinat proiectul de lege în şedinţe separate. 
Membrii Comisiei pentru administraţie publică şi amenajarea teritoriului au examinat proiectul de lege în şedinţa din 11 octombrie 2017.

La dezbateri au fost prezenţi din partea Comisiei pentru administraţie publică şi amenajarea teritoriului 22 deputaţi din totalul de 25 deputaţi.
Membrii Comisiei pentru industrii şi servicii au examinat proiectul de lege în şedinţa din 2 septembrie 2017.

La lucrări au fost prezenţi din partea Comisiei pentru industrii şi servicii 19 deputaţi din totalul de 21 deputaţi.

Membrii Comisiei juridice, de disciplină şi imunităţi au examinat proiectul de lege, în şedinţa din  12 octombrie 2017. 

Membrii Comisiei juridice, de disciplină şi imunităţi au  fost  prezenţi la şedinţă  conform listei de  prezenţă.
În urma dezbaterii, membrii comisiei au hotărât, cu majoritate de voturi, adoptarea proiectului de Lege pentru modificarea şi completarea Ordonanţei de urgenţă a Guvernului nr.18/2009 privind creşterea performanţei energetice a blocurilor de locuinţe, cu amendamente admise prevăzute în anexa nr.1 şi un amendament respins prevăzut în anexa nr.2, anexe care fac parte integrantă din prezentul raport.

La lucrările comisiei au participat, în calitate de invitaţi, din partea Ministerului Dezvoltării Regionale, Administraţiei Publice şi Fondurilor Europene doamnele Aurelia Simion – consilier şi Vasilica Vată - consilier şi din partea Ministerului Energiei doamna Cristina Irimescu – consilier.



Prin obiectul de reglementare şi conţinutul său, proiectul de lege face parte din categoria legilor ordinare.
                        PREŞEDINTE,                                                    PREŞEDINTE,                                   VICEPREŞEDINTE,

                    Eugen NICOLICEA                                                 Iulian IANCU                                             Ion CĂLIN 
                         SECRETAR,                                                    SECRETAR,                                             SECRETAR,
             Costel Neculai DUNAVA                                        Roxana MÂNZATU                                  Angelica FĂDOR
Consilieri parlamentari,
Florica Manole

Isabela Patrícia Robe

Roxana Feraru

ANEXĂ
I.  A M E N D A M E N T E     A D M I S E 

	Nr. crt.
	Text OUG nr.18/2009,

 cu modificările şi completările ulterioare
	Text adoptat de Senat


	Amendamente admise/Autor
	Motivare

	0
	1
	2
	3
	4

	1. 
	
	Titlul Legii

LEGE

pentru modificarea şi completarea Ordonanţei de urgenţă a Guvernului nr.18/2009 privind creşterea performanţei energetice a blocurilor de locuinţe


	Nemodificat
	

	2. 
	
	Art.I. - Ordonanţa de urgenţă a Guvernului nr.18/2009 privind creşterea performanţei energetice a blocurilor de locuinţe, publicată în Monitorul Oficial al României, Partea I, nr.155 din 12 martie 2009, aprobată cu modificări şi completări prin Legea nr.158/2011, cu modificările şi completările ulterioare, se modifică şi se completează după cum urmează:


	Nemodificat
	


	0
	1
	2
	3
	4

	3. 
	Art.1. – (1) (1)Prezenta ordonanţă de urgenţă stabileşte lucrările de intervenţie pentru izolarea termică a blocurilor de locuinţe construite după proiecte elaborate în perioada 1950-1990, etapele necesare realizării lucrărilor, modul de finanţare a acestora, precum şi obligaţiile şi răspunderile autorităţilor administraţiei publice şi ale asociaţiilor de proprietari.
(2)Realizarea lucrărilor de intervenţie stabilite prin prezenta ordonanţă de urgenţă are drept scop creşterea performanţei energetice a blocurilor de locuinţe, respectiv reducerea consumurilor energetice pentru încălzirea apartamentelor, în condiţiile asigurării şi menţinerii climatului termic interior, precum şi ameliorarea aspectului urbanistic al localităţilor.

(3)Lucrările de intervenţie prevăzute la alin. (1) sunt investiţii de interes public local.
(la data 14-Jan-2010 Art. 1, alin. (2) din capitolul I completat de Art. 1 din Legea 5/2010 )
(1)Prezenta ordonanţă de urgenţă stabileşte lucrările de intervenţie pentru creşterea performanţei energetice a blocurilor de locuinţe, construite după proiecte elaborate în perioada 1950-1990, precum şi etapele necesare realizării lucrărilor, modul de finanţare a acestora şi obligaţiile şi răspunderile autorităţilor administraţiei publice şi asociaţiilor de proprietari.


(2)Se exceptează de la prevederile prezentei ordonanţe de urgenţă:
a)blocurile de locuinţe clasate/în curs de clasare ca monumente istorice;
b)blocurile de locuinţe amplasate în centrele istorice ale localităţilor, în zonele de protecţie a monumentelor istorice şi/sau în zonele construite protejate aprobate potrivit legii.
(3)Autorităţile administraţiei publice locale au obligaţia asigurării condiţiilor necesare pentru păstrarea valorii arhitecturale, ambientale şi de integrare cromatică în mediul urban a anvelopei blocurilor de locuinţe la care se execută lucrări de intervenţie pentru creşterea performanţei energetice.
(4)Realizarea lucrărilor de intervenţie stabilite prin prezenta ordonanţă de urgenţă are drept scop creşterea performanţei energetice a blocurilor de locuinţe, respectiv reducerea consumurilor energetice pentru încălzirea apartamentelor, în condiţiile asigurării şi menţinerii climatului termic interior, precum şi ameliorarea aspectului urbanistic al localităţilor. Creşterea performanţei energetice a blocurilor de locuinţe are drept scop reducerea consumurilor energetice din surse convenţionale, diminuarea emisiilor de gaze cu efect de seră şi introducerea, după caz, a unor surse alternative de producere a energiei.
(5)Lucrările de intervenţie prevăzute la alin. (1) sunt investiţii de interes public local.
544/2001(6)Datele tehnice referitoare la blocurile de locuinţe cuprinse în programele locale se stabilesc prin normele de aplicare a prezentei ordonanţe de urgenţă, constituie informaţii de interes public în temeiul Legii nr.  privind liberul acces la informaţiile de interes public, cu modificările şi completările ulterioare, şi se publică pe pagina de internet a autorităţilor administraţiei publice locale, prin grija coordonatorilor locali.

(7)Blocurile de locuinţe amplasate în municipiile reşedinţă de judeţ, precum şi în sectoarele municipiului Bucureşti, pentru care au fost aprobate dosarele de finanţare prin Programul operaţional regional 2007-2013, axa prioritară 1 "Sprijinirea dezvoltării durabile a oraşelor - poli urbani de creştere", domeniul de intervenţie 1.2 «Sprijinirea investiţiilor în eficienţa energetică a blocurilor de locuinţe», nu pot fi incluse în programul naţional multianual privind creşterea performanţei energetice la blocurile de locuinţe.
(la data 27-Nov-2012 Art. 1 din capitolul I modificat de Art. I, punctul 1. din Ordonanta urgenta 63/2012 )
(1)Prezenta ordonanţă de urgenţă stabileşte lucrările de intervenţie pentru creşterea performanţei energetice a blocurilor de locuinţe, construite după proiecte elaborate în perioada 1950-1990, precum şi etapele necesare realizării lucrărilor, modul de finanţare a acestora şi obligaţiile şi răspunderile autorităţilor administraţiei publice şi asociaţiilor de proprietari.
Prezenta ordonanţă de urgenţă stabileşte lucrările de intervenţie pentru creşterea performanţei energetice a blocurilor de locuinţe construite după proiecte elaborate până în anul 1990, precum şi etapele necesare realizării lucrărilor, modul de finanţare a acestora şi obligaţiile şi răspunderile autorităţilor administraţiei publice şi asociaţiilor de proprietari.
(modificat prin Legea nr.180/2015)

(2) Se exceptează de la prevederile prezentei ordonanţe de urgenţă:
a) blocurile de locuinţe clasate/în curs de clasare ca monumente istorice;

b) blocurile de locuinţe tehnic şi încadrate în clasa I de risc seismic prin raport de expertiză tehnică, la care nu s-au executat sau se află în curs de execuţie lucrări de intervenţie pentru creşterea nivelului de siguranţă la acţiuni seismice a construcţiei existente. 
(modificat prin Legea nr.180/2015)

__________________

(9) Blocurile de locuinţe amplasate în municipiile reşedinţă de judeţ, precum şi în sectoarele municipiului Bucureşti, pentru care au fost aprobate dosarele de finanţare prin Programul operaţional regional 2007-2013, axa prioritară 1 «Sprijinirea dezvoltării durabile a oraşelor - poli urbani de creştere», domeniul de intervenţie 1.2 «Sprijinirea investiţiilor în eficienţa energetică a blocurilor de locuinţe», nu pot fi incluse în programul naţional multianual privind creşterea performanţei energetice la blocurile de locuinţe.


	1. La articolul 1, alineatele (1) şi (2) se modifică şi vor avea următorul cuprins:

„Art.1. - (1) Prezenta ordonanţă de urgenţă stabileşte lucrările de intervenţie pentru creşterea performanţei energetice a blocurilor de locuinţe, construite după proiecte elaborate până în anul 1990, precum şi etapele necesare realizării lucrărilor, modul de finanţare a acestora şi obligaţiile şi răspunderile autorităţilor administraţiei publice şi asociaţiilor de proprietari.
(2) Se exceptează de la prevederile prezentei ordonanţe de urgenţă:
a) blocurile de locuinţe clasate/în curs de clasare ca monumente istorice;

b) blocurile de locuinţe expertizate tehnic şi încadrate în clasa I de risc seismic prin raport de expertiză tehnică, la care nu s-au executat sau se află în curs de execuţie lucrări de intervenţie pentru creşterea nivelului de siguranţă la acţiuni seismice a construcţiei existente.”


	1. La articolul 1, alineatele (1) şi (9) se modifică şi vor avea următorul cuprins:

„Art.1. - (1) Prezenta ordonanţă de urgenţă stabileşte lucrările de intervenţie pentru creşterea performanţei energetice a blocurilor de locuinţe construite după proiecte elaborate până la 31 decembrie 2005, precum şi etapele necesare realizării lucrărilor, modul de finanţare a acestora şi obligaţiile şi răspunderile autorităţilor administraţiei publice şi asociaţiilor de proprietari.
Comisia pentru industrii şi servicii

(2) Se elimină.
………………..

(9) Blocurile de locuinţe pentru care au fost aprobate fonduri nerambursabile ale Uniunii Europene nu pot fi incluse în programul naţional multianual privind creşterea performanţei energetice la blocurile de locuinţe.”
Comisia pentru industrii şi servicii


	A fost extinsă perioada pentru includerea blocurilor de locuinţe în programul local/naţional, luându-se în considerare obligativitatea respectării noilor reglementări tehnice aprobate în anul 2005 în domeniul proiectării clădirilor cu consumuri reduse de energie, respectiv Normativul privind calculul termotehnic al elementelor de construcţie ale clădirilor", indicativ C 107-2005, aprobat prin Ordinul ministrului transporturilor, construcţiilor şi turismului nr. 2.055/2005, publicat în Monitorul Oficial al României, Partea I nr.1124 din 13.12.2005

Evitarea dublei finanţări – de la bugetul de stat şi fonduri europene – pentru reabilitarea blocurilor de locuinţe atât pentru perioada de programare 2007 – 2013, cât şi în perioada de programare 2014 – 2020 şi respectarea prevederilor specifice finanţării prin Programul operaţional regional.

	4. 
	Art.11. - (1) Prevederile prezentei ordonanţe de urgenţă se aplică în mod corespunzător şi locuinţelor realizate după proiecte elaborate până în anul 1990, cu destinaţia de:

(modificat prin Legea nr.180/2015)

__________________
(2) Se exceptează de la prevederile alin.(1):
a) locuinţele clasate/în curs de clasare ca monumente istorice, precum şi locuinţele amplasate în centrele istorice ale localităţilor, în zonele de protecţie a monumentelor şi/sau în zonele construite protejate aprobate potrivit legii;

b) locuinţele expertizate tehnic şi încadrate în clasa I de risc seismic prin raport de expertiză tehnică la care nu s-au executat sau se află în curs de execuţie lucrări de intervenţie pentru creşterea nivelului de siguranţă la acţiuni seismice a construcţiei existente. (modificat prin Legea nr.180/2015)

__________________
(6) Prin exceptare de la prevederile art.13 alin.(1) lit.c), finanţarea executării lucrărilor de intervenţie la locuinţele sociale şi celelalte unităţi locative prevăzute la alin.(1) lit.a) se asigură din fonduri aprobate anual cu această destinaţie în bugetele locale şi/sau din alte surse legal constituite.

(modificat prin Legea nr.238/2013)
(7) Sumele prevăzute la alin.(6) majorează cota de contribuţie a autorităţii administraţiei publice locale prevăzută la art.13 alin.(1) lit.b).
(modificat prin Legea nr.238/2013)


	 2. La articolul 11,  partea introductivă a alineatului (1) şi alineatul (2) se modifică şi vor avea următorul cuprins:

 „(1) Prevederile prezentei ordonanţe de urgenţă se aplică în mod corespunzător şi locuinţelor realizate după proiecte elaborate până în anul 1990 cu destinaţia de:

__________________
(2)      Se exceptează de la prevederile alin.(1):
a) locuinţele clasate/în curs de clasare ca monumente istorice, precum şi locuinţele amplasate în centrele istorice ale localităţilor, în zonele de protecţie a monumentelor şi/sau în zonele construite protejate aprobate potrivit legii;

b) locuinţele expertizate tehnic şi încadrate în clasa I de risc seismic prin raport de expertiză tehnică la care nu s-au executat sau se află în curs de execuţie lucrări de intervenţie pentru creşterea nivelului de siguranţă la acţiuni seismice a construcţiei existente.”
	2. La articolul 11, partea introductivă a alineatului (1) şi alineatele (6) şi (7) se modifică şi vor avea următorul cuprins:

„Art.11. - (1) Prevederile prezentei ordonanţe de urgenţă se aplică în mod corespunzător şi locuinţelor realizate după proiecte elaborate până la 31 decembrie 2005, cu destinaţia de:
(2) Se elimină.

………………..

(6) Prin exceptare de la prevederile art.13 alin.(1) lit.b), finanţarea executării lucrărilor de intervenţie la locuinţele sociale şi celelalte unităţi locative prevăzute la alin.(1) lit.a) se asigură din fonduri aprobate anual cu această destinaţie în bugetele locale şi/sau din alte surse legal constituite.

(7) Sumele prevăzute la alin.(6) majorează cota de contribuţie a autorităţii administraţiei publice locale prevăzută la art.13 alin.(2).”

Comisia pentru industrii şi servicii


	În concordanţă cu prevederile de la art. 1 alin.(1)
Pentru corelare cu articolul 13.

Pentru corelare cu articolul 13.


	5. 
	Art.2. – În sensul prezentei ordonanţe de urgenţă, expresiile de mai jos au următoarele semnificaţii:

b) program local privind creşterea performanţei energetice a blocurilor de locuinţe - documentul fundamentat şi elaborat de autorităţile administraţiei publice locale ale municipiilor, oraşelor, comunelor, respectiv ale sectoarelor municipiului Bucureşti, pe baza contractelor de mandat încheiate cu asociaţiile de proprietari, aprobat prin hotărâre a consiliului local, întocmit în vederea fundamentării alocaţiilor de la bugetul local şi de la bugetul de stat, denumit în continuare program local;

(modificat prin Legea nr.180/2015)

c) program naţional privind creşterea performanţei energetice a blocurilor de locuinţe - documentul elaborat de Ministerul Dezvoltării Regionale şi Turismului şi aprobat prin ordin al ministrului, în baza programelor locale transmise de coordonatorii locali şi în limita fondurilor alocate anual cu această destinaţie de la bugetul de stat prin bugetul Ministerului Dezvoltării Regionale şi Turismului, denumit în continuare program naţional;
	__________________
__________________
	3. La articolul 2, literele b) şi c) se modifică şi vor avea următorul cuprins:
„b) program local multianual privind creşterea performanţei energetice a blocurilor de locuinţe - documentul fundamentat şi elaborat de autorităţile administraţiei publice locale ale municipiilor, oraşelor, comunelor, respectiv ale sectoarelor municipiului Bucureşti, pe baza contractelor de mandat încheiate cu asociaţiile de proprietari, aprobat prin hotărâre a consiliului local, întocmit în vederea fundamentării alocaţiilor de la bugetul local şi de la bugetul de stat, denumit în continuare program local;

c) program naţional multianual  privind creşterea performanţei energetice a blocurilor de locuinţe - documentul elaborat de Ministerul Dezvoltării Regionale,  Administraţiei Publice şi Fondurilor Europene şi aprobat prin ordin al ministrului, în baza programelor locale transmise de coordonatorii locali şi în limita fondurilor alocate anual cu această destinaţie de la bugetul de stat prin bugetul Ministerul Dezvoltării Regionale, Administraţiei Publice şi Fondurilor Europene, denumit în continuare program naţional;”

Comisia pentru industrii şi servicii

	Pentru fluidizarea programului naţional de reabilitare termică a blocurilor de locuinţe şi asigurarea continuităţii acţiunilor până la  finalizarea fiecărui obiectiv inclus în program, se propune introducerea sintagmei „multianual” în definiţia programului naţional şi respectiv, a programului local prevăzute la art.2 lit.b) şi c) din O.U.G. nr.18/2009.

Pentru corelare cu prevederile art.1 alin.(9) şi art.19 lit.b).


	6. 
	Art.3.  - (21) Blocurile de locuinţe şi/sau locuinţele expertizate tehnic şi încadrate în clasa I de risc seismic prin raport de expertiză tehnică se includ în programele locale numai după executarea lucrărilor de intervenţie în scopul creşterii nivelului de siguranţă la acţiuni seismice a acestora. 

(introdus  prin Legea nr.180/2015)
	3. La articolul 3, după alineatul (2) se introduce un nou alineat,
alin.(21), cu următorul cuprins:

„(21) Blocurile de locuinţe şi/sau locuinţele expertizate tehnic şi încadrate în clasa I de risc seismic prin raport de expertiză tehnică se includ în programele locale numai după executarea lucrărilor de intervenţie în scopul creşterii nivelului de siguranţă la acţiuni seismice a acestora.”


	Se elimină.

Comisia pentru industrii şi servicii


	Textul adoptat de Senat este identic cu textul Legii nr.180/2015 pentru modificarea şi completarea Ordonanţei de urgenţă a Guvernului nr.18/2009 privind creşterea performanţei energetice a blocurilor de locuinţe, în vigoare.



	7. 
	Art.4. – (1) Lucrările de intervenţie/Activităţile pentru creşterea performanţei energetice a blocurilor de locuinţe, eligibile în sensul prezentei ordonanţe de urgenţă, sunt:

(modificat  prin OUG  nr.63/2012)

__________________
(4) Odată cu executarea lucrărilor de intervenţie prevăzute la alin.(1) pot fi eligibile în sensul prezentei ordonanţe de urgenţă şi următoarele lucrări conexe, în condiţiile în care acestea se justifică din punct de vedere tehnic în expertiza tehnică şi, după caz, în auditul energetic:

(modificat  prin OUG  nr.63/2012)

__________________
	__________________
__________________

	4. La articolul 4 alineatul (1), după litera b1) se introduce o nouă literă, litera b2) cu următorul cuprins:

„b2) repararea/înlocuirea, după caz, a mecanismelor de acţionare electrică a ascensoarelor de persoane, în baza unui raport tehnic de specialitate;”

Comisia pentru industrii şi servicii
5. La articolul 4 alineatul (4), după litera j) se introduce o nouă literă, litera k), cu următorul cuprins:

„k) repararea/înlocuirea componentelor mecanice, a cabinei/uşilor de acces, a sistemului de tracţiune, cutiilor de comandă, troliilor, după caz, astfel cum sunt prevăzute în raportul tehnic de specialitate.”

Comisia pentru industrii şi servicii


	În scopul economisirii energiei în blocurile de locuinţe, se propune completarea măsurilor de la  art.4 cu măsura privind repararea/înlocuirea, după  caz, a mecanismelor de acţionare electrică a ascensoarelor, în baza unui raport tehnic de specialitate.
Este  necesară corelarea cu lucrările prevăzute la art.4 alin.(1) lit.b2).



	8. 
	__________________
	4. La articolul 11, după alineatul (1) se introduce un nou alineat,
alin.(11), cu următorul cuprins:

„(11) Sunt exceptate de la prevederile alin.(1) lit.a), în ceea ce priveşte expertiza tehnică, astfel cum este detaliată la alin.(2), blocurile de locuinţe la care expertiza tehnică a fost realizată anterior includerii acestora în programele locale.”


	Nemodificat (devine pct.6)
	

	9. 
	Art.13. - (1) Finanţarea executării lucrărilor de intervenţie prevăzute la art.4 se asigură astfel:
a) 50% din alocaţii de la bugetul de stat, în limita fondurilor aprobate anual cu această destinaţie în bugetul Ministerului Dezvoltării Regionale şi Administraţiei Publice;

b) 30% din fonduri aprobate anual cu această destinaţie în bugetele locale şi/sau din alte surse legal constituite;

c) 20% din fondul de reparaţii al asociaţiei de proprietari şi/sau din alte surse legal constituite.

(2) Finanţarea executării lucrărilor de intervenţie prevăzute la art.4, în cota de contribuţie prevăzută la alin.(1) lit.c), se asigură de către asociaţia de proprietari pe durata executării lucrărilor de intervenţie, în baza situaţiilor de lucrări.

__________________
	__________________
__________________

__________________

	7. Articolul 13 se modifică şi va avea următorul cuprins:

„Art.13. - (1) Finanţarea executării lucrărilor de intervenţie prevăzute la art.4 se asigură astfel:

a) 60% din alocaţii de la bugetul de stat, în limita fondurilor aprobate anual cu această destinaţie în bugetul Ministerului Dezvoltării Regionale, Administraţiei Publice şi Fondurilor Europene;

b) 40% din fonduri aprobate anual cu această destinaţie în bugetele locale şi/sau din alte surse legal constituite, precum şi din fondul de reparaţii al asociaţiilor de proprietari şi/sau din alte surse legal constituite.

(2) Cota de contribuţie proprie a autorităţilor administraţiei publice locale se stabileşte pe baza unor criterii socio-economice, în limita unei cote de maximum 30% din valoarea executării lucrărilor de intervenţie prevăzute la art.4 şi se aprobă prin hotărâre a consiliilor locale, respectiv ale consiliilor locale ale sectoarelor municipiului Bucureşti, după caz.
(3) Cota de contribuţie a asociaţiei de proprietari nu poate fi mai mică de 10% din valoarea executării lucrărilor de intervenţie prevăzute la art.4 şi se asigură de către aceasta pe durata executării lucrărilor de intervenţie, în baza situaţiilor de lucrări.”
Comisia pentru industrii şi servicii
	Uniformizarea modului de finanţare a executării lucrărilor de intervenţie din programul naţional şi Programul Operaţional Regional.

	10. 
	Art.131. - (2) Cota de contribuţie proprie a autorităţilor administraţiei publice locale se stabileşte pe baza unor criterii socio-economice, în limita unei cote de maximum 30% din valoarea activităţilor/lucrărilor prevăzute la alin.(1), şi se aprobă prin hotărâre a consiliilor locale, respectiv a Consiliului General al Municipiului Bucureşti sau a consiliilor locale ale sectoarelor municipiului Bucureşti, după caz.

(3) Autoritatea publică locală aduce la cunoştinţa asociaţiei de proprietari posibilitatea finanţării activităţilor/lucrărilor în condiţiile prevăzute la alin.(1) şi (2), criteriile de acces la acest program de finanţare, precum şi cota de contribuţie ce revine asociaţiei de proprietari, ce nu poate fi mai mică de 10% din valoarea activităţilor/lucrărilor.


	__________________

__________________
	8. La articolul 131, alineatele (2) şi (3) se modifică şi vor avea următorul cuprins:

„(2) Cota de contribuţie proprie a autorităţilor administraţiei publice locale se stabileşte pe baza documentelor procedurale specifice implementării programelor operaţionale şi se aprobă prin hotărâre a consiliilor locale, respectiv ale consiliilor locale ale sectoarelor municipiului Bucureşti, după caz.

(3) Autoritatea publică locală aduce la cunoştinţa asociaţiei de proprietari posibilitatea finanţării activităţilor/lucrărilor în condiţiile prevăzute la alin.(1) şi (2), criteriile de acces la acest program de finanţare, precum şi cota de contribuţie ce revine asociaţiei de proprietari, astfel cum acestea sunt  prevăzute în documentele procedurale specifice implementării programelor operaţionale.”
Comisia pentru industrii şi servicii


	Necesitatea continuării finanţării lucrărilor de intervenţie la blocurile de locuinţe din fondurile structurale şi de coeziune ale Uniunii Europene pentru perioada de programare 2014 – 2020, având în vedere faptul că prin Programul operaţional regional au fost modificate cotele procentuale referitoare la finanţarea activităţilor/lucrărilor de intervenţie.

	11. 
	Art.14. – (1) Prin excepţie de la prevederile art.13 alin.(1) lit b) şi alin.(2), autorităţile administraţiei publice locale pot asigura, la cererea de finanţare depusă de către asociaţiile de proprietari, în baza hotărârii consiliului local, respectiv a Consiliului General al Municipiului Bucureşti sau a consiliilor locale ale sectoarelor municipiului Bucureşti, după caz, şi în limita fondurilor aprobate anual cu această destinaţie, finanţarea cheltuielilor aferente executării lucrărilor de intervenţie corespunzătoare cotei de contribuţie ce revine proprietarilor/asociaţiei de proprietari, cu recuperarea sumelor în condiţiile alin.(3) şi (5)-(10).

(modificat prin Legea nr.238/2013)
__________________

(3) Sumele avansate de către autorităţile administraţiei publice locale pentru asigurarea cotei de contribuţie proprie a proprietarilor/asociaţiilor de proprietari, menţionată la alin.(1), se recuperează din fondul de reparaţii constituit în acest sens, în condiţiile art.13 alin.(2). În cazul în care aceste sume nu au fost integral recuperate din fondul de reparaţii până la recepţia la terminarea lucrărilor, recuperarea sumelor rămase se realizează prin taxa de reabilitare termică, stabilită prin hotărâre a consiliilor locale, respectiv a Consiliului General al Municipiului Bucureşti sau a consiliilor locale ale sectoarelor municipiului Bucureşti, după caz.

(modificat prin Legea nr.238/2013)

__________________
(8) Prin excepţie de la prevederile alin.(3), sumele avansate de autorităţile administraţiei publice locale pentru asigurarea cotei de contribuţie proprie a asociaţiilor de proprietari, prevăzute la art.13 alin.(1) lit.c), sunt considerate cheltuieli de natură socială şi nu se recuperează de la următoarele categorii de proprietari, persoane fizice:

a) persoane cu handicap sau familii cu persoane cu handicap aflate în întreţinere;

b) persoane singure/familii care, în ultimele 3 luni anterioare efectuării anchetei sociale de către autoritatea administraţiei publice locale, au realizat venituri medii nete lunare pe persoană singură/membru de familie sub câştigul salarial mediu net de economiei;

c) veterani de război şi soţi/soţii supravieţuitori ai/ale acestora;

d) pensionari, indiferent de statutul acestora, ale căror venituri medii lunare pe persoană singură/membru de familie sunt sub câştigul salarial mediu net pe economie.

(modificat prin Legea nr,238/2013)
__________________
(9) Sumele destinate finanţării cheltuielilor menţionate la alin.(8) majorează cota de contribuţie care revine bugetului local, prevăzută la art.13 alin.(1) lit.b), în limita fondurilor aprobate anual cu această destinaţie în bugetele locale.
(modificat prin Legea nr,238/2013)

	__________________
__________________
__________________
__________________
__________________
	9. La articolul 14, alineatele (1) şi (3) şi partea introductivă a alineatului (8) se modifică şi vor avea următorul cuprins:

„Art.14. - (1) Prin excepţie de la prevederile art.13 alin.(3), autorităţile administraţiei publice locale pot asigura, la cererea de finanţare depusă de către asociaţiile de proprietari, în baza hotărârii consiliului local, respectiv a Consiliului General al Municipiului Bucureşti sau a consiliilor locale ale sectoarelor municipiului Bucureşti, după caz, şi în limita fondurilor aprobate anual cu această destinaţie, finanţarea cheltuielilor aferente executării lucrărilor de intervenţie corespunzătoare cotei de contribuţie ce revine proprietarilor/asociaţiei de proprietari, cu recuperarea sumelor în condiţiile alin.(3) şi (5)-(10).

………………..

(3) Sumele avansate de către autorităţile administraţiei publice locale pentru asigurarea cotei de contribuţie proprie a proprietarilor/asociaţiilor de proprietari, menţionată la alin.(1), se recuperează din fondul de reparaţii constituit în acest sens, în condiţiile art.13 alin. (3). În cazul în care aceste sume nu au fost integral recuperate din fondul de reparaţii până la recepţia la terminarea lucrărilor, recuperarea sumelor rămase se realizează prin taxa de reabilitare termică, stabilită prin hotărâre a consiliilor locale, respectiv a Consiliului General al Municipiului Bucureşti sau a consiliilor locale ale sectoarelor municipiului Bucureşti, după caz.
………………..

(8) Prin excepţie de la prevederile alin.(3), sumele avansate de autorităţile administraţiei publice locale pentru asigurarea cotei de contribuţie proprie a asociaţiilor de proprietari, prevăzute la art.13 alin.(3), sunt considerate cheltuieli de natură socială şi nu se recuperează de la următoarele categorii de proprietari, persoane fizice:”

10. La articolul 14, după alineatul (8) se introduce un nou alineat, alineatul (81), cu următorul cuprins:

„(81) Prevederile alin.(8) se aplică în mod corespunzător şi programelor finanţate din fondurile structurale şi de coeziune ale Uniunii Europene în condiţiile stabilite prin documentele procedurale specifice implementării programelor operaţionale.”

Comisia pentru industrii şi servicii

11. La articolul 14, alineatul (9) se modifică şi va avea următorul cuprins:
„(9) Sumele destinate finanţării cheltuielilor menţionate la alin.(8) majorează cota de contribuţie care revine bugetului local, prevăzută la art.13 alin.(3), în limita fondurilor aprobate anual cu această destinaţie în bugetele locale.”

Comisia pentru industrii şi servicii


	Pentru corelare cu articolul 13.
Pentru corelare cu articolul 13.
Pentru corelare cu articolul 13.
Posibilitatea aplicării prevederilor de la art.14 alin.(8) în ceea ce priveşte cheltuielile de natură socială şi în cazul finanţării din fonduri structurale şi de coeziune ale Uniunii Europene.
Pentru corelare cu articolul 13.

	12. 
	Art.22. - (1) Ministerul Dezvoltării Regionale şi Administraţiei Publice, în calitate de autoritate competentă în domeniul creşterii performanţei energetice a clădirilor:

__________________

c) asigură finanţarea lucrărilor, în cota prevăzută la art.13 alin.(1) lit.a), precum şi finanţarea activităţilor/lucrărilor prevăzute la art.131 alin.(1) în cota prevăzută la art.131 alin.(1) lit.a), în limita fondurilor alocate anual cu această destinaţie în bugetul propriu;


	__________________
	12. La articolul 22 alineatul (1), litera c) se modifică şi va avea următorul cuprins:

„c) asigură finanţarea executării lucrărilor, în cota prevăzută la art.13 alin.(1) lit.a), precum şi finanţarea activităţilor/lucrărilor prevăzute la art.131 alin.(1) în cota prevăzută la art.131 alin.(1) lit.a), în limita fondurilor alocate anual cu această destinaţie în bugetul propriu;”
Comisia pentru industrii şi servicii


	Claritatea textului.

	13. 
	
	Art.II - În termen de 60 de zile de la data intrării în vigoare a prezentei legi, coordonatorii locali finalizează identificarea şi inventarierea blocurilor de locuinţe care vor face obiectul lucrărilor de intervenţie pentru izolarea termică.


	Art.II. - În termen de 180 de zile de la data intrării în vigoare a prezentei legi, coordonatorii locali finalizează identificarea, inventarierea şi estimarea nivelului de performanţă energetică, conform metodologiei de calcul în vigoare, a blocurilor de locuinţe precum şi a locuinţelor unifamiliale aflate în proprietatea persoanelor fizice care vor face obiectul lucrărilor de intervenţie pentru reabilitarea termică.

Dep.Călin Ion – PSD

Dep.Ursu Razvan Ion – PSD

Dep.Virza Mihăiţă - PSD
Comisia pentru industrii şi servicii


	Prevederile art.1 alin.(1) coroborat cu art.3 şi art.20 alin.(1) lit.a) din O.U.G. nr.18/2009 fac referire la obligaţia autorităţilor administraţiei publice locale de a efectua inventarul imobilelor, gruparea acestora pe regimuri de înălţime şi prioritizarea lor. Scopul acestor operaţiuni este acela al utilizării eficiente a fondurilor publice şi al reducerii consumului de energie la cele mai ineficiente clădiri din punct de vedere energetic, ce pot fi determinate prin estimarea nivelului de performanţă energetică, operaţiune care se realizează prin identificarea datelor caracteristice ale fiecărei clădiri, dar şi prin asumarea unei serii de ipoteze simplificatoare. Astfel, se pot clasa toate clădirile avute în vedere în ordinea dorită, prin estimarea consumurilor specifice de energie, atât pentru încălzire, cât ăi pentru apa caldă de consum şi iluminat, în conformitate cu Metodologia de calcul Mc001, aprobată prin Ordinul nr.157/2007 pentru aprobarea reglementarii tehnice "Metodologie de calcul al performanţei energetice a clădirilor", cu modificările şi completările ulterioare. Estimarea nivelului de performanţă energetică se efectuează într-o fază preliminară şi nu înlocuieşte raportul de audit energetic care este mult mai amplu (document elaborat în urma desfăşurării activităţii de audit energetic al clădirii, ce conţine descrierea modului în care a fost efectuat auditul energetic, a principalelor caracteristici termice şi energetice ale clădirii/unităţii de clădire şi, acolo unde este cazul, a măsurilor propuse pentru creşterea performanţei energetice a clădirii/unităţii de clădire şi instalaţiilor interioare aferente acesteia, precum şi a principalelor concluzii referitoare la eficienţa economică a aplicării măsurilor propuse şi durata de recuperare a investiţiei). Având în vedere că accesul la diferite informaţii necesare estimării nivelului de performanţă energetică este îngreunat, prin amendamentul propus se intenţionează şi prelungirea perioadei la 180 de zile alocate autorităţilor publice locale pentru efectuarea acestor operaţiuni, considerându-se că acesta este un termen rezonabil pentru identificarea, inventarierea şi estimarea nivelului de performanţă energetică a blocurilor de locuinţe precum şi a locuinţelor unifamiliale aflate în proprietatea persoanelor fizice care vor face obiectul lucrărilor de intervenţie pentru izolarea termică.



	14. 
	
	
	Art.III - Prevederile prezentei legi se aplică şi programelor administraţiilor publice locale pentru finanţarea din bugetele locale, în limita fondurilor aprobate anual cu această destinaţie, în cadrul unor scheme de finanţare, fără ca, în acest scop, să se aloce fonduri de la bugetul de stat şi/sau fonduri comunitare structurale ori de coeziune, a lucrărilor de intervenţie pentru creşterea performanţei energetice a blocurilor de locuinţe şi/sau a clădirilor rezidenţiale, locuinţelor unifamiliale, inclusiv locuinţelor sociale, clădiri pentru care anterior adoptării prezentei legi, au fost iniţiate ori finalizate măsurile de creştere a performanţei energetice prevăzute de Ordonanţa de urgenţă a Guvernului nr.18/2009 privind creşterea performanţei energetice a blocurilor de locuinţe, aprobată cu modificări şi completări prin Legea nr.15/2011, cu modificările ulterioare. Lucrările de intervenţie pentru creşterea performanţei energetice a clădirilor rezidenţiale blocuri de locuinţe şi/sau locuinţe unifamiliale, inclusiv locuinţelor sociale  care se execută conform prevederilor prezentului articol se fundamentează într-un raport tehnic de specialitate.

Dep.Călin Ion – PSD

Dep.Ursu Răzvan Ion – PSD

Dep.Virza Mihăiţă - PSD

	Prin amendament se intenţionează să se permită autorităţilor administraţiei publice locale să finanţeze din bugetul propriu lucrări suplimentare de creştere a performanţei energetice (care nu au fost prevăzute iniţial ca fiind eligibile în art.4 al OUG nr.18/2009) şi pentru clădirile rezidenţiale pentru care, până la data intrării în vigoare a OUG nr.63/2012, respectiv a prezentei legi, au fost iniţiate ori finalizate alte măsuri de creştere a performanţei energetice, astfel cum erau acestea prevăzute de diferitele forme ale OUG nr.18/2009 privind creşterea performanţei energetice a blocurilor de locuinţe. Aceasta modificare este necesară deoarece, în forma actuală a OUG nr.63/2012, prevederile art.II referitoare la finanţarea din bugetul propriu al autorităţilor administraţiei publice locale a lucrărilor de creştere a performanţei energetice, sunt aplicabile doar proiectelor noi, nu şi celor iniţiate ori finalizate ce ar putea să fie astfel completate cu lucrări suplimentare.

Lucrările de intervenţie suplimentare se fundamentează într-un raport tehnic de specialitate având în vedere că, pentru lucrările de intervenţie iniţiale, au fost deja efectuate expertiza tehnică şi raportul de audit energetic.



	15. 
	
	
	Art.IV. - Ordonanţa de urgenţă a Guvernului nr.18/2009 privind creşterea performanţei energetice a blocurilor de locuinţe, publicată în Monitorul Oficial al României, Partea I, nr.155 din 12 martie 2009, aprobată cu modificări şi completări prin Legea nr.158/2011, cu modificările ulterioare, precum şi cu modificările şi completările aduse prin prezenta lege, se va republica în Monitorul Oficial al României, Partea I, dându-se textelor o nouă numerotare.

Comisia pentru industrii şi servicii

Dep.Călin Ion – PSD

Dep.Ursu Răzvan Ion – PSD

Dep.Virza Mihăiţă - PSD

	Conform normelor de tehnică legislativă, ordonanţa necesită republicarea.


Anexa nr.2
II.  A M E N D A M E N T    R E S P I N S
	Nr. crt.
	Text OUG nr.18/2009,

cu modificările şi completările ulterioare
	Text adoptat de Senat
	Amendament respins/Autor

	Motivaţia susţinerii/

Motivaţia respingerii
	Camera Decizională

	0
	1
	2
	3
	4
	5

	1.
	Art.4 alin.(4)
_________________
	Art.4 alin.(4)
_________________
	La articolul 4 alineatul (4), după litera j) se introduc cinci litere noi, lit.k) - o),  cu următorul cuprins:

„k) demontarea/ montarea/ repararea/ înlocuirea ascensoarelor de persoane sau, după caz, a motorului de antrenare, a mecanismelor de acţionare electrică, a cabinei/uşilor de acces, a sistemului de tracţiune, cutiilor de comandă, troliilor, după caz, a  panourilor de comandă analogice ale ascensoarelor de persoane cu panouri digitale a ascensoarelor de persoane astfel cum sunt prevăzute în raportul tehnic de specialitate.
	Motivaţia susţinerii:

Este necesară corelarea cu lucrările prevăzute la art.4 alin.(2) lit.b2)

Motivaţia respingerii:

Nu este necesară detalierea lucrărilor de intervenţie pentru creşterea performanţei energetice a blocurilor de locuinţe.


	Camera Deputaţilor


	0
	1
	2
	3
	4
	5

	
	_________________
	_________________
	l) montarea şi punerea în funcţiune a  ascensoarelor de persoane acolo unde au fost prevăzute iniţial prin proiect şi nu au fost montate, după caz;

m) renovare zidăriei pereţilor verticali ai puţului ascensoarelor de persoane, după caz;

n) înlocuire/montare corpuri de iluminat cu incandescenţă cu becuri LED în cabina ascensoarelor de persoane;

o) montare cameră cu microfon cu înregistrare în cabina ascensoarelor de persoane.”

Dep.Calin Ion – PSD

Dep.Ursu Razvan Ion – PSD

Dep. Virza Mihăiţă - PSD

